﻿ Meccsinfó: PAFC–Budapest Honvéd | Puskás Ferenc Labdarúgó Akadémia
Meccsinfó: PAFC–Budapest Honvéd
Már kaphatók a jegyek a Puskás Akadémia FC–Budapest Honvéd bajnoki mérkőzésre, csapatunk november 2-án, szombaton 14.30 órakor csap össze a piros-feketékkel.
Együttesünk következő ellenfele a Budapest Honvéd lesz az OTP Bank Liga 11. fordulójában. Az 5. helyen álló fővárosi alakulat teljesítménye igencsak komoly javuló tendenciát mutat: az első négy körben elszenvedett négy vereséget követően talpra álltak a piros-feketék, s az összesített mérlegük immár 4–1–5.
A mieink, ha lehet, még a kispestieknél is jobb formában várják a találkozót, ugyanis 3. forduló óta veretlenek, legutóbb Ezekiel Henty góljának Kisvárdán 1–0-s sikerrel gyűjtötték be a három pontot. Hornyák Zsolt együttese 20 pontjával a 4. helyen áll a bajnokságban, egy hellyel és 7 egységgel megelőzve szombati riválisát.
A Puskás Akadémia FC is csatlakozik a súlyos genetikai betegséggel küzdő enyingi kisfiú, Levente segítőinek közösségéhez, s a következő hazai bajnokink, a Budapest Honvéd elleni november 2-ai mérkőzés teljes bevételét Levi családjának ajánljuk fel, ezzel is támogatva a kisfiú gyógykezelését.
Ha teheti, kérjük, látogasson ki a találkozóra, s belépőjegye megvásárlásával tegyen Ön is Levente lépteiért – segítsünk és szurkoljunk együtt Levi gyógyulásáért!
A találkozó napján a Pancho Aréna pénztárai és kapui az összecsapás előtt két órával, 12.30-kor nyitnak, az 1-es jegypénztár – szokás szerint – már 10 órától nyitva lesz, de a sorban állás elkerüléséért javasoljuk, ne hagyják a meccsnapra a belépők megvásárlását. A jegyekhez klubunk döntése értelmében az érdeklődők az online az MLSZ honlapján és személyesen is klubkártya nélkül juthatnak hozzá, de kedvezmény igénybevételéhez be kell mutatni az arra feljogosító igazolványt.
Pancho Aréna jegypénztár
PAFC Shop Székesfehérvár
10:00 - 18:00 Hétfő - Szombat: 10:00 - 20:00 Vasárnap: 10:00 -16.00 www.mlsz.hu
JEGYINFORMÁCIÓ – BUDAPEST HONVÉD
A találkozó biztonságos lebonyolítása érdekében felhívjuk a vendégcsapat szurkolóinak figyelmét, hogy számukra a meccsbelépők értékesítését kizárólag a Budapest Honvéd végzi, ezért a kispesti drukkereket a hazai szektorokba érvényes jeggyel sem tudjuk beengedni!
Felhívjuk továbbá a tisztelt szurkolók figyelmét, hogy a vendégszektorba minden jegy elfogyott!
A mérkőzést megelőzően 15.00-tól ismét eSport bajnokságot rendezünk, melyre az esport@pfla.hu e-mail címen lehet regisztrálnia mindenkinek, aki érvényes belépővel rendelkezik a találkozóra. A bajnokság első helyezettje PS-HEADSETET, a második és a harmadik pedig értékes ajándékcsomagot vihet haza. A 16 forduló alatt a legjobb helyezést elérők számára utolsó hazai mérkőzésünkön DÖNTŐT rendezünk, ahol A FŐNYEREMÉNY EGY PS KONZOL, a többi díjazott pedig PS TARTOZÉKOT vihet haza! Az érdeklődők regisztrálni az esport@pfla.hu e-mail címen tudnak.